D 8 ulac akk zhir n tkeryas ara yesxerben iḍes-nsen, ulac arrac-nni yettiẓifen,neɣ imsenza n yiserdyan yettuɣun, ula d yimsebriden-nni yettmeslayen ddaw n ṭaq ulac-iten ass-a. teɣli-d tsusmi, iberdan n wadda d ufella d ilmawen, ula d abrid-nni ameqran i yettawin ɣer-s d ilem, yerna ulac wayeḍ ḥaca wagi-nni kan i yessuffuɣen ɣer-s. deg yiberdan-agi, ttefɣen-d iwellafen, tikwal s ttawil tikwal s lemɣawla, yal tikelt mi ara d-ffɣen tteffren i wakken ur ttaran ara medden dehnen-sen ɣur-sen, uḍnen yemdanen ɣef wass-agi, udemawen-nsen kefnen seg tmerẓegt i asen-d-teǧǧa lmut.